पहली बार आधी मेंबर्स महिलाएं; नगालैंड की पहली महिला राज्यसभा सांसद को भी मिली जगह
BJDRajya Sabha Vice Chairman Panel List Update - पैनल के 8 सदस्यों में से 4 महिलाएं हैं। पैनल में एथलीट पीटी. उषा, भाजपा सांसद एस फांगनोन कोन्याक, NCP सांसद फौजिया खान और BJD सांसद सुलाता देव को जगह दी गई है।
उपराष्ट्रपति और राज्यसभा के उपसभापति जगदीप धनखड़ ने गुरुवार को राज्यसभा के वाइस-चेयरपर्सन का पैनल बनाया। पहली बार पैनल में आधी मेंबर्स महिलाएं हैं। 8 सदस्यों के पैनल में 4 महिला सांसदों- पीटी. उषा, भाजपा सांसद एस फांगनोन कोन्याक, NCP सांसद फौजिया खान और BJD सांसद सुलाता देव को जगह दी गई है।
इन चारों महिला सांसदों का राज्यसभा में यह पहला कार्यकाल है। फांगनोन कोन्याक नगालैंड से राज्यसभा में आने वाली पहली महिला हैं।
अलग-अलग पार्टियों से हैं चारों पुरुष सदस्य 
नए वाइस-चेयरपर्सन का यह पैनल 17 जुलाई से लागू हो चुका है। पैनल में YSR कांग्रेस के वी विजयसाई रेड्डी, भाजपा के घनश्याम तिवारी, TMC के सुखेंदु शेखर राय और कांग्रेस के एल. हनुमंथैया को भी जगह मिली है।
सभापति के न होने पर सदन चलाते हैं वाइस-चेयरपर्सन
राज्यसभा के नियमों के मुताबिक, सभापति को पैनल में सांसदों को नॉमिनेट करना होता है। सभापति या उपसभापति के न होने पर इनमें से एक वाइस-चेयरपर्सन सदन को चला सकता है। देश के उपराष्ट्रपति ही राज्यसभा के सभापति होते हैं।
पूरी तरह डिजिटल हुई राज्यसभा
राज्यसभा गुरुवार से पूरी तरह डिजिटल हो गई है। उपसभापति जगदीप धनखड़ सभी कामों के लिए टैबलेट का इस्तेमाल करेंगे। सदन की कार्यवाही की जानकारी भी टैबलेट पर ही रखेंगे।
मानसून सत्र से जुड़ी यह खास खबर भी पढ़ें....
केंद्र सरकार मानसून सत्र में 31 बिल लाएगी, सत्र में 17 बैठकें होंगी
संसद का मानसून सत्र आज सुबह 11 बजे से शुरू हो गया। कार्यवाही शुरू होते ही विपक्षी सांसदों ने मणिपुर मुद्दे पर हंगामा शुरू कर दिया। इसके चलते दोनों सदनों की कार्यवाही कल दोपहर तक के लिए स्थगित कर दी गई है।
मानसून सत्र 11 अगस्त तक चलेगा। इस दौरान 17 बैठकें होंगी। केंद्र सरकार मानसून सत्र में 31 बिल ला रही है। इनमें 21 नए बिल हैं वहीं 10 बिल पहले संसद में पेश हो चुके हैं। पूरी खबर पढ़ें...